Derek Prince'i Teenistus
Sõda taevas
Osa 3/3
Pead rääkima asjadest nii, nagu need on.
Kui puutusin 60-ndatel kokku tolleaegse põlvkonnaga, ütlesid nad:
"Rääkige asjadest nii, nagu need on!" Mõtlesin endamisi,
et mida paremat oskaksime tahta. Räägime nii, nagu asjad on:
ärme kaunista oma sõnu, ärme loo asjadest ilusat pilti,
tuleme ja räägime neile tõtt.
Tänan Jumalat, et nägin sadu noori inimesi radikaalselt muutumas.
Teate, miks nad muutusid - kuna nad olid radikaalsed.
Olin ka radikaalne, põlvkond varem, siis ei olnud hipisid,
seega ei teadnud, kes ma peaksin olema.
Räägin seda, kuna inimesed arvavad, et olen usutav.
Kui käisin Eton'i ja hiljem Cambridge'i kolledzis, oli mul tunne,
et hasartmängudega on võimalik raha teenida, kui leiad õige süsteemi.
Arvasime oma sõpradega, et leidsime õige süsteemi.
Mina läksin Monte Carlosse või Cannes'i Prantsusmaa lõunakaldal
ja mängisin ruletti. Tänu Jumala armule ei kaotanud midagi.
Hiljem avastasin, et mees, kes selle süsteemi lõi - Labouchere,
suri puruvaesena.
Kuid üritan teile öelda, elades Monte Carlos või Cannes's soojas kliimas,
kõndisin ringi sandaalides, mis oli päris tavaline.
Aga tavaline ei olnud see, et värvisin oma varbaküüned punaseks.
Olen tihti endalt hiljem küsinud, et miks ma seda tegin.
Ma tõesti ei tea, kuid arvan, et see oli omamoodi protest.
Arvan, et see on protest. Miks värvib mõni tüdruk oma juuksed siniseks?
Mis teda motiveerib? Ma ei kritiseeri teda. Ma ei saa visata esimest kivi.
Kui värvisin oma varbaküüned punaseks,
siis on tal õigus juuksed siniseks värvida.
Küsisin endalt, mis motiveerib noori seda tegema.
Arvan, et see on sõnatu protest millegi vastu, mis on võlts.
Teate, mida nad kirikust arvavad? Paljud neist arvavad, et oleme võltsid.
Ja teate, tihti on neil ka õigus.
Usun, et tänapäeva noortes on sügav nälg jõuda reaalsuseni,
kuid neil ei tule pähegi, et minna selleks kirikusse, et leida reaalsust.
Räägin sellest veel pühapäeva õhtul, kui Jumal lubab ja me elame.
Räägime tõevööst, teisisõnu, räägi asjadest nii, nagu need on,
ära kasuta religioosseid klieesid, ära kasuta meelitavat kõnepruuki.
Ole nagu mu esimene naine, tegelikult ka teine.
Ma pole kunagi olnud abielus ebasiira naisega,
kellegagi, kes lihtsalt mängis seda rolli. Nad olid ehtsad,
nad olid just need, kes nad olid, kõigi oma nõrkuste ja puudujääkidega.
Nad olid ehtsad. Usun, et seda tähendab, kui vöötad oma niuded tõega.
See tähendab jätta kõik see peen religioosne jutt, religioossed klišeed.
Kui ma algul nelipühi pastoriks sain, see oli Suurbritannias,
oli nelipühilaste deviis: "Meil on kõik olemas -
päästetud, veega ristitud, Püha Vaimuga ristitud, keeltes rääkimine.
Siis lugesin John Wesley'i päevikut ja mõtlesin endamisi,
kui meil on kõik käes, mis siis John Wesley'l oli?
Sest tal oli palju rohkem kui meil. Meil oli õige kõnepruuk,
rääkisime keeltes, kuid kaugele see sind viib? Mitte väga kaugele.
Võid olla lihtsalt hull, religioosne hull ja
kokku saada teiste hulludega igal pühapäeva hommikul.
Ma ei ole pahatahtlik, üritan teile reaalsust näidata.
Tänan Jumalat, et kuulun nüüd kogudusse Põhja-Karolinas.
Naudin kirikus käimist pühapäeva hommikul. See on ebatavaline.
Enamasti käin sellepärast, et see on kohustus, kuid
käime koguduses, kus räägitakse asjadest nii nagu need on,
vähemalt teatud määrani. Ma väga naudin seda, tahan reaalsust.
Ma ei tea, kui palju aastaid ma veel elan, ainult Jumal teab.
Kuid ma ei taha mängida, aeg on mulle kallis, mu jõud on kallis,
tahan kasutada seda õigete asjade jaoks, olen valmis ohvreid tooma.
Kas teate, kuidas kavatsen tähistada oma 85. sünnipäeva,
kui Jumal lubab ja me elame?
Lendan tagasi Benini ja jutlustan seal. Kas teate, kus Benin asub?
Kindlasti mitte, ma ei süüdista teid, ma ka ei teadnud.
See on Nigeeriast läänepool ja
seal on konverents kogu selle kandi prantsuskeelsetele aafriklastele.
See on mulle väljakutseks. Tahan, et mu õpetus jõuaks prantsuse keelde.
tahan jõuda prantsuskeelse elanikkonnani. Kas teate,
et maailmas on 500 milj inimest, kes räägivad prantsuse keelt.
Ja praktiliselt keegi ei tegele nendega.
Prantsusmaa on vaimselt hüljatud maa. Miks ma seda kõike räägin?
Kuna tahan lahti saada nendest pikkadest religiossetest rüüdest,
tahan siduda need tõevööle, rääkida asjadest nii, nagu need on. Aamen?
Ef 6:14 "..ja teil olgu seljas õiguse soomusrüü."
Soomusrüü - mis osa kehast see põhiliselt kaitseb? Südant.
Et kaitsta sinu südant õigsusega, mis ei ole tegudest tulnud õigsus,
vaid õigsus, mille said usu läbi Jeesusesse Kristusesse.
See on muutev õigsus, see muudab sind. See viib sind kooskõlla Jumalaga.
See ei ole hulk reegleid. See on muutus su südames,
mis muudab kõike, mida mõtled, ütled või teed.
Kes teab oma isiklikust kogemusest, et see on võimalik.
Kui sul ei ole olnud elumuutvat kogemust, siis tekib kahtlus,
kui kristlane sa üldse oled? Ma ei taha olla ebasõbralik.
Võite ühineda kirikuga, kuid jääda samasuguseks, võid öelda palve,
kuid jääda samasuguseks. Võid täita otsusekaardi, kuid jääda samasuguseks.
Kuid sa ei saa kohtuda Jeesusega ja jääda samasuguseks.
On sul seljas õigsuse soomusrüü? Kas su süda on kaitstud?
Oled sa muudetud inimene? Lähme edasi, palju ei ole jäänud.
Ef 6:15 "Te jalgades olgu valmidus minna kuulutama rõõmusõnumit rahust!"
Rooma leegionäridel olid väga tugevad sandaalid,
mis seoti nööridega säärte ümber.
Nad suutsid marssida pikki vahemaid nende jalanõude tõttu.
"Te jalgades (jalanõudes) olgu valmidus kuulutada rõõmusõnumit rahust" -
mulle tähendab see olla kättesaadav,
olla just seal ja sel ajal, kus Jumal sind tahab.
See ei tähenda kindlat rutiini, millest sa pead kinni pidama,
see tähendab olla paindlik.
See on ka rahuevangeelium. Ütleme, et lähed poodi süüa ostma,
kuid sul on jalas evangeeliumikingad. Kohtad ühte kallist hinge,
kel on palju probleeme ja rõhutud seisus. Ja sina annad edasi rahu -
ei ole nii tähtis, mis sa ütled, vaid kes sa oled, mis sul anda on.
Inimesed otsivad meeleheitlikult rahu, nad igatsevad selle järele ja
ei tea, kust seda leida. Kui sa nendega kokku puutud,
siis neid ei huvita nii väga sinu õpetus, nad tahavad teada,
kas sul endal on rahu. Sest kui sul on, siis saad seda edasi anda,
st. paindlikkust. Oled poes, sul on kiire,
pead ostma igasuguseid asju. Ja sa kohtad seda kallist inimest,
kel on pisarad peaaegu silmis ja sa pead peatuma ja rääkima temaga.
Pead andma talle rahu.
Seda tähendab omada valmidust kuulutada rõõmusõnumit rahust.
Ef 6:16 "Kõigepealt aga võtke kätte usukilp,
millega te võite kustutada kõik kurja põlevad nooled!"
Kreeka keeles on sõna "kilp" otseselt seotud sõnaga "uks".
Kuna Rooma leegionäril oli pikk ovaalne kilp, mis oli kitsas ja
see oli tema kaitse. Väga hästi koolitatud sõdur oskas varjuda kilbi taha
nii, et ta oli igalt poolt kaitstud. Seda oli vaja treenida ja
pidi olema vormis. Sul läheb seda vaja, sest
Saatan saadab su pihta põlevaid nooli. Mitte tavalisi nooli - põlevaid.
Sul on vaja kilpi, mis need peatab. Pead õppima, kuidas varjuda,
nii et sa mitte kuskilt välja ei paista. Sellel on vaimulik tähendus.
Pead jõudma kohta, kus ükski osa su elust ei ole kaitseta.
Ütlesin kellelegi hiljuti, et see kilp ei kaitse meie luksust,
see kaitseb meie põhiväärtusi. Mul ei ole midagi selle vastu,
kui teatud maani asju nautida, kuid ära unusta,
see ei ole kilbiga kaitstud. See kilp kaitseb sind, nii nagu oled,
ainult su isikut. Edasi: "Võtke ka päästekiiver."
Mis osa sinust kaitseb kiiver? Mõistust. Ja mõistus on see koht,
kus kogeme kõige enam vaimseid võitlusi, kas pole.
Seega vajame kaitstud meelt.
Pärast seda kui päästetud sain ja pastoriks sain,
oli mul tohutu pidev võitlus depressiooniga ja
hiljem avastasin, et see oli seotud mu isaga, pärisin selle temalt.
Ei hakka sellest pikemalt rääkima.
Siis sain teada, et Jumal oli andnud mulle kaitse.
Kõigepealt sain vabastuse vaimust, deemonist.
Olin hea nelipühi jutlustaja, kuid sain vabastuse deemonist.
Jumal kutsus seda raskuse vaimuks. Siis mõtlesin, et kuidas jääda vabaks.
Mõtlesin, et pean kaitsma oma mõistust.
Andsin alati voli negatiivsetele mõtetele, mängisin mõtetes võimalustega,
mis ei ehita üles. Siis ütlesin, et mul on vaja kiivrit.
Ja leidsingi ta siit - päästekiiver. Siis mõtlesin, ma olen ju päästetud,
kas see tähendab siis, et mul polnud kiivrit.
Ei, kuna Paulus kirjutas kristlastele, aga ütles, et võtke päästekiiver.
Mõtlesin siis, et mis see pääste- kiiver on. Ma ei võta teilt lisatasu,
aga see on hindamatu väärtusega, mis ma teile nüüd ütlen.
Mu Piiblis olid viited, ja üks viide oli 1Ts 5:8:
"Aga meie, kes me oleme päeva lapsed, olgem kained,
rõivastatud usu ja armastuse kaitserüüga ning päästelootuse kiivriga."
See süütas midagi mu sees. Mu probleem on pessimism,
mu kilp on lootus. Pean kogu aeg rakendama piibellikku optimismi.
Ja mul oli pidev võitlus, sest kurat üritas depressiooni tagasi tuua.
Iga kord, kui ta seda tegi, pidin teda mõõgaga pistma ja eemale ajama.
Mul pidi olema kirjakoht iga väite vastu. Asjad ei olnud korras.
Ja tegelikult sain ma välja tänu Rm 8:28 kirjakohale:
"Neile, kes Jumalat armastavad, laseb Jumal kõik tulla heaks -
neile, kes on tema kavatsuse kohaselt kutsutud."
"Kas ma armastan Jumalat? Jah. Olen ma kutsutud? Jah.
Siis, mis tahes juhtub, pöörab Jumal selle minu heaks."
Kas usud seda? Väga, väga tähtis. Kogesin tohutut isiklikku kriisi
viimase kahe aasta jooksul, oma naise surma tõttu ja
ma poleks vastu pidanud, kui ma poleks uskunud Rm 8:24.
Ükskõik, mis juhtub - küsimus ei ole selles, kas Jumal pöörab kõik heaks,
vaid kas mina käin Jumala eesmärkides. Ütlesin, et jah, ma käin,
usun, et teen seda, mida Jumal tahab, usun, et olen oma kutsumises.
Ma ei naudi seda, see on valus, kuid siiski, see on mulle kasuks,
kuna Jumal laseb kõik tulla minu heaks. Kui suudad seda uskuda,
siis ei ole sa enam iialgi depressioonis.
Ma ei võta lisatasu selle eest,
kuid annan sulle nõu, mis säästab palju aega psühhiaatri juures.
Olen märganud - võib-olla teie ka -, kuid depressiooni on üha rohkem.
Inimesed räägivad tänapäeval depressioonist viisil,
mis oli varem ennekuulmatu. Inimesed on depressiooni pärast haiglas.
Me vajame kaitset, see on seal - see on see kiiver.
Ef 6:17 "Võtke ka päästekiiver ja vaimumõõk, see on Jumala sõna!"
On oluline mainida, et "sõna" siin tähendab räägitud sõna - "rhema".
Seega vaimumõõk ei ole Piibel su riiulis ega isegi su öökapil.
Vaimumõõk on Jumala Sõna, kui võtad selle ja tsiteerid seda kuradile.
Seda Jeesus just tegigi. Ta ei kasutanud ühtegi muud relva.
3 korda, kui Saatan teda kiusas, vastas ta: "See on kirjutatud,
see on kirjutatud, see on kirjutatud." Ja kuradil ei ole midagi öelda,
kui tsiteerid kirjutatud Jumala Sõna. Ta tõmbub tagasi. See on vaimumõõk.
Kõik need, peale viimase, on kaitserelvad.
Ainult sellega lähed üle ründeseisu ja
isegi siis ulatub su mõõk ainult nii kaugele kui su käsi.
Sul ei ole ikka midagi, millega kaugemale jõuda.
Ja relvastusel on ainult 6 osa, ja kui leiad Piiblist 6 head osa,
siis võid olla täiesti kindel, et kuskil on ka seitsmes. Kus see on?
Salmis 18: "Ja palve ja anumisega palvetage igal ajal Vaimus."
Seda kutsus Charles Wesley kogu palve relvaks.
See on meie kontinentidevaheline ballistiline rakett.
See jõuab ükskõik kuhu, ükskõik mis ajal hämmastava täpsusega.
See on see relvastuse nimekiri. Loen selle veel korra ette:
Tõevöö, õigsuse soomusrüü, jalanõud evangeeliumi kuulutamise valmiduseks,
usukilp, päästekiiver, vaimumõõk, pidev palve. Ülim relv on kogu palve.
Tahan tuua ühe lihtsa näite Apostlite tegude raamatust. Ap 4.
Apostlitele öeldi nii religioossete juhtide kui võimude poolt,
et nad enam kunagi ei kuulutaks Jeesuse nimel. Kui kavalad nad olid!
Sest üheski teises nimes ei ole päästet kui Jeesuse nimes.
Kui ei tohi kasutada Jeesuse nime, ei saa päästet pakkuda.
Evangeelium kaotab mõtte. Ja valitsejad keelasid neil -
nii religioossed kui riigijuhid - mitte kuulutada Jeesuse nimel.
Mis nad siis tegid? Ap 4:23 "Pärast vabanemist
tulid Peetrus ja Johannes omade juurde." On hea, kui on oma kaaslased,
ära ole "üksik hunt".
"..ja jutustasid, mida ülempreestrid ja vanemad neile olid öelnud.
Aga seda kuuldes tõstsid need ühel meelel häält Jumala poole."
See on kogu palve relv - kui kõik Jumala rahvas palvetab ühel meelel
ja see muutis kogu olukorra.
See avas neile tee jällegi evangeeliumi kuulutada.
Kuid see oli üks suurimaid kriise koguduse arenguloos,
kui nad ei oleks seal võitu saavutanud, ei oleks kogudus edasi läinud;
kui nad poleks saanud Jeesuse nime vabalt kasutada.
Niimoodi kogudus võidabki - strateegiline vastuseis Saatanale.
Kui on kuskil kinnine uks või kinnine riik või kinnine grupp,
kuidas saame seda murda? Kogu palve relvaga.
Usun, et seda vajame tänapäeval ka Ameerikas - kogu palve relva.
Tahan anda teile pildi kõrgpunktist, võidust. Ilm 12:10:
"Ja ma kuulsin suurt häält taevast hüüdvat:"Nüüd on käes pääste ja vägi
ning meie Jumala kuningriik ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl." Kes on vendade süüdistaja?
Miks ta meid süüdistab? Mida ta tahab saavutada? Panna meid süüdi tundma.
Peame õppima süütundega tegelema.
"Nemad on ta ära võitnud.." Nemad - usklikud, võitsid ära tema - Saatana,
"..Talle vere läbi ning oma tunnistuse sõna läbi
ega ole oma elu armastanud surmani." Kuidas me ta võidame?
Talle vere ja oma tunnistuse sõna läbi. Teisisõnu, oleme tunnistajaks
sellele, mida Jumala Sõna ütleb, et Talle veri meie jaoks teinud on.
Ütlen uuesti, oleme isiklikult tunnistajaks sellest,
mida Jumala Sõna ütleb, et Talle veri meie jaoks teinud on.
Peate teadma, mida Jumala Sõna ütleb. Peate olema tunnistajaks -
kui see su suust tuleb, siis on sel vägi. Võid uskuda nii palju kui tahad,
kuid see ei hakka toimima enne, kui seda räägid. Nemad, usklikud maa peal,
võitsid ära tema - Saatana, Talle vere ja oma tunnistuse sõna läbi.
Tahan välja tuua ühe asja paasapüha näitest. Nad pidid tapma talle,
valama ta vere kaussi ja see oli neile antud kaitse.
Kuid see ei kaitsnud kedagi - nad pidid viima vere sinna, kus elasid.
Nad kasutasid taime, mis kasvab igal pool Lähis-Idas - iisopit.
Nad kastsid iisopi verre, tõmbasid sellega mööda uksepiitasid
ja siis olid nad kaitstud. Nüüd kasutame seda analoogiat.
Veri on kausis - Jeesus on valanud oma vere. Aga veri kausis ei kaitse sind,
pead selle viima sinna, kus elad. Kuidas sa selle sinna viid?
Mis on iisop? Sinu tunnistuse sõna. Kui isiklikult tunnistad,
mida Jumala Sõna ütleb, et Jeesuse veri teeb -
piserdad selle läbi verd sinna, kus see sind kaitseb.
Juhin teid nüüd tunnistusse, mis on ka ühe meie kaardi peal.
Palun tõuske, olete kaua istunud, olete väga kannatlikud olnud.
Seismises on võitja suhtumine.
Mina ütlen oma tunnistust mitmeid kordi päevas.
Võtan iisopi ja piserdan sellega, kus tahes ma olen.
Ütlen ette ja siis ütleme koos. Sellega lõpetame.
Minu ihu on tempel, Pühale Vaimule, lunastatud, puhastatud ja
pühitsetud Jeesuse vere läbi. Kuradil ei ole mingit kohta minus,
mingit väge minu üle, mingeid õigusi minu üle -
kõik on võidetud Jeesuse vere läbi. Võidan Saatana Talle vere ja
oma tunnistuse sõna läbi.. - See ei ole veel lõpp! -
ja ma ei armasta oma elu surmani. Ütle seda uuesti!
Ma ei armasta oma elu surmani. Kuidas väljendaksid seda ühe sõnaga?
"Enesesalgamine" on ka hea, kuid ütleksin "pühendumine".
Mitte-pühendunud kristlased võivad kasutada verd nii palju kui tahavad,
see ei muuda midagi. Pead olema pühendunud ja nõus oma elu andma.
Mida oled nõus tegema? Jutlustasin sellest hiljuti ja
ütlesin midagi üllatavat, kuid olen valmis seda uuesti ütlema.
See on minu isiklik tunnistus.
Minu jaoks on tähtsam täita Jumala tahet, kui elada.
Ma ei palu sul seda öelda, kuid see on pühendumine.
Kurat ei karda karvavõrdki mitte-pühendunud kristlasi,
võime teha oma religioosseid tegevusi ja liigutusi ja teha, mida teeme,
kui ainult siis kui jõuad kohta, kus sa ei armasta oma elu surmani,
on su tunnistusel üleloomulik vägi. Aamen. Ütleme seda veelkord.
Siis lõpetame, olete olnud väga tublid.
Minu ihu on tempel Pühale Vaimule, lunastatud, puhastatud ja
pühitsetud Jeesuse vere läbi.
Mu ihuliikmed, kehaosad, on õigsuse instrumendid, allutatud Jumalale
Tema teenimiseks ja Talle auks. Kuradil ei ole mingit kohta minus,
mingit väge minu üle, mingeid õigusi minu üle -
kõik on võidetud Jeesuse vere läbi. Võidan Saatana Talle vere ja
oma tunnistuse sõna läbi ja ma ei armasta oma elu surmani.
Mu ihu on Issanda jaoks ja Issand on mu ihu jaoks. Aamen.
Jumal õnnistagu teid!
Tõlge:Riina Karik